Հավելված N1

ՀՀ կառավարության 2024 թվականի

--------------------------- N -Լ որոշման

**ՏԵՂԱԿԱՆ ՄԱԿԱՐԴԱԿՈՒՄ ՌԻՍԿԻ ԿԱՌԱՎԱՐՄԱՆ ԿԻՐԱՌԱԿԱՆ ՈՒՂԵՑՈՒՅՑ**

Տեղական մակարդակում ռիսկի կառավարման ուղեցույցը (այսուհետ՝ Ուղեցույց) կոչված է օժանդակելու համայնքային իշխանություններին բացահայտելու համայնքին սպառնացող բնական և տեխնածին վտանգները, գնահատելու և կառավարելու այդ վտանգներով պայմանավորված հնարավոր աղետների ռիսկը։ Այն պարունակում է ընթացակարգային մոտեցումներ, որոնք թույլ կտան կանոնակարգել աղետների ռիսկի կառավարման (այսուհետ՝ ԱՌԿ) ողջ գործընթացը, սահմանելով այդ գործընթացում ներգրավված կողմերի շրջանակը, մասնակցության սկզբունքները և պատասխանատվության աստիճանը։

Աղետների և կլիմայական ռիսկերի գնահատումը (այսուհետ՝ ԱԿՌԳ) հանդիսանում է յուրաքանչյուր համակարգի ԱՌԿ գործընթացի հիմնարար բաղկացուցիչ մասը, որի արդյունքներով են պայմանավորված այդ ռիսկերին դիմակայելու ուղղությամբ ձեռնարկվող հետագա բոլոր քայլերն ու միջոցները։

Տեղական ինքնակառավարման մարմինների և պետական կառավարման համակարգի համապատասխան կառույցների համար նախատեսված սույն Ուղեցույցը պատասխանատու բոլոր դերակատարներին տրամադրում է տեղական մակարդակում աղետների և կլիմայական ռիսկերի կառավարման ընդհանուր հենք, միասնական մոտեցում և գործառույթն իրականացնելու համար անհրաժեշտ գործելակերպի ու գործիքների ամբողջություն, ինչը թույլ կտա․

1. Ստեղծել կառավարման, համակարգման և համագործակցային մեխանիզմներ՝ ռիսկերի բացահայտման և կառավարման նպատակով: Ապահովել, որ տեղական բոլոր հաստատություններն ու կառույցները լիարժեքորեն ընկալեն իրենց դերն ու պատասխանատվությունը համայնքում աղետների և կլիմայական ռիսկերի նվազեցման (մեղմման), պատրաստվածության, արձագանքման և հետաղետային վերականգնման գործում։
2. Ապահովել սեփականատերերի, գործարար և հանրային հատվածի ներկայացուցիչների մասնակցությունը՝ խրախուսելով նրանց ներգրավվածությունը համայնքին սպառնացող ռիսկերին դիմակայելու գործողություններում՝ ընդհուպ մինչև համապատասխան ծրագրերում ներդրումներ կատարելու միջոցով (այդ թվում՝ ֆինանսական)։
3. Ապահովել ճշգրիտ տվյալների առկայությունը վտանգավոր երևույթների և այդ երևույթների նկատմամբ համայնքի խոցելիության վերաբերյալ։
4. Պլանավորել և կանոնավոր կերպով իրականացնել համայնքին սպառնացող ռիսկերի գնահատման աշխատանքներ և մշակել դրանց կանխարգելման/նվազեցման համար անհրաժեշտ միջոցառումներ, օգտագործելով դրանք որպես համայնքի ԱՌԿ պլանի մշակման, զարգացման պլանավորման և համապատասխան որոշումների կայացման հիմք։
5. Ապահովել ռիսկի նվազեցման տեսանկյունից կարևոր ենթակառուցվածքների (ինչպիսիք են, օրինակ՝ հեղեղատարները, ջրատարները, կոյուղիները և այլն) անխափան շահագործման համար անհրաժեշտ ներդրումների կազմակերպումն ու համակարգումը։
6. Գնահատել կրթական և առողջապահական հաստատությունների անվտանգությունը և, ըստ անհրաժեշտության, բարձրացնել ու բարելավել դրանց դիմակայունության մակարդակը։
7. Պարտադիր և հետևողականորեն կիրառել առկա ռիսկերին համապատասխան շինարարական նորմերն ու բնական ռեսուրսների (հողի, ջրի, ընդերքի) արդյունավետ կառավարման սկզբունքները:
8. Խթանել աղետների և կլիմայական ռիսկերի նվազեցմանն ուղղված հանրակրթական ծրագրերի և հանրության իրազեկվածության բարձրացման համար նախատեսված դասընթացների ներդրումն ու իրականացումը համայնքում։
9. Ապահովել մասնագիտական խորհրդատվության հասանելիությունը (գյուղատնտեսություն, էներգետիկա, ջրային ռեսուրսների կառավարում, զբոսաշրջություն, սննդի անվտանգություն, ֆինանսավարկային ու ապահովագրական ծառայություններ և այլն)։
10. Նպաստել բնական պաշտպանական միջավայրի և էկոհամակարգերի պահպանմանը, որոնց օգնությամբ հնարավոր է մեղմել կամ նվազեցնել համայնքին սպառնացող վտանգավոր երևույթների (ջրհեղեղներ, փոթորիկներ, ուժեղ քամիներ և այլ) ազդեցությունը։
11. Հիմնել վաղ ազդարարման համակարգեր և ստեղծել ճգնաժամային կառավարման համապատասխան կարողություններ:
12. Համայնքի բնակչության պատրաստվածության մակարդակի բարձրացման նպատակով կանոնավոր կերպով կազմակերպել տարհանման և առաջին օգնության ցուցաբերման հանրային ուսումնավարժանքներ։
13. Աղետներին արձագանքելիս և հետաղետային վերականգնման փուլում սահմանել տուժած բնակչության կարիքների ապահովման առաջնահերթությունը։
14. Աջակցել ազդակիր համայնքի բնակչությանն ու կազմակերպություններին աղետներին արձագանքմանն ու հետևանքների վերացմանն (ներառյալ շենքերի և շինությունների վերակառուցումն ու ենթակառուցվածքների և կենսական կարևոր համակարգերի վերականգնումը) ուղղված միջոցառումների մշակման և իրականացման գործում:

# **ԱՂԵՏՆԵՐԻ ՌԻՍԿԻ ԿԱՌԱՎԱՐՈՒՄԸ ՏԵՂԱԿԱՆ ՄԱԿԱՐԴԱԿՈՒՄ**

Տեղական մակարդակում ռիսկի կառավարման (այսուհետ՝ ՏՄՌԿ) նպատակն է նպաստել Հայաստանում աղետներին և կլիմայի փոփոխությամբ պայմանավորված մարտահրավերներին դիմակայուն համայնքների կայացմանն ու զարգացմանը:

ԱՌԿ գործընթացը բաղկացած է մի շարք բաղադրիչներից, որոնք համահունչ են ԱՌԿ շրջանակով նախատեսված գործողությունների փուլային մոտեցումներին և որոնց հաջորդական իրագործումը հնարավորություն է տալիս նպաստել համայնքային մակարդակում՝

1) աղետների և կլիմայական ռիսկերի բացահայտմանն ու գնահատմանը, աղետների ռիսկի նվազեցման և կլիմայի փոփոխության հարմարվողականության ծրագրերի մշակմանն ու իրականացմանը,

2) աղետներին արձագանքելու պատրաստվածության կարողությունների բարձրացմանը,

3) աղետներին և արտակարգ իրավիճակներին դիմակայելու նպատակով ժամանակին և արդյունավետ արձագանքման գործողությունների կազմակերպմանը,

4) հետաղետային վերականգնման աշխատանքների պլանավորմանն ու իրականացմանը։

# **ՏԵՂԱԿԱՆ ՄԱԿԱՐԴԱԿՈՒՄ ԱՂԵՏՆԵՐԻ ԵՎ**

# **ԿԼԻՄԱՅԱԿԱՆ ՌԻՍԿԵՐԻ ԳՆԱՀԱՏՈՒՄ**

1. ԱԿՌԳ-ն իրականացվում է համայնքին սպառնացող տարատեսակ վտանգների, այդ վտանգների նկատմամբ համայնքի խոցելիության և դրանց դիմակայելու համայնքում առկա կարողությունների վերաբերյալ բազմակողմանի տեղեկատվության համալիր ուսումնասիրությամբ՝ համապատասխան տվյալների հավաքագրման, վերլուծության և եզրահանգումների ձևավորման միջոցով։
2. ԱԿՌԳ գործընթացն իրականացվում է ՀՀ ներքին գործերի նախարարության կողմից հաստատված ՏՄՌԿ կիրառական ուղեցույցի մեթոդաբանությամբ և գործիքակազմով։
3. ԱԿՌԳ իրականացման աշխատանքները տարվում են․

**2․3․1** համայնքի անմիջական մասնակցությամբ՝ ներգրավելով ավագանու անդամներին, մասնագիտական խմբերի և սոցիալական տարբեր շերտերի ներկայացուցիչներին (մանկավարժներ, բուժաշխատողներ, ֆերմերներ, դպրոցականներ, ուսանողներ, խոցելի խմբերի ներկայացուցիչներ, համայնքի շարքային բնակիչներ և այլն), համագործակցելով ՀՀ ներքին գործերի նախարարության փրկարար ծառայության մարզային վարչության, մարզպետարանի ներկայացուցիչների, ԱՌԿ ոլորտում մասնագիտացված խմբերի և փորձագետների հետ։

**2․3․2** համայնքի բոլոր բնակավայրերում՝ ներգավելով տեղի բնակչությանն ու վարչական աշխատակազմին:

1. ԱԿՌԳ գործընթացի իրականացման արդյունքում ակնկալվում է.

**2․4․1 բացահայտել և գնահատել** համայնքին (ներառյալ բնակավայրերը) սպառնացող վտանգներն ու դրանցով պայմանավորված աղետների և կլիմայական ռիսկերը,

**2․4․2 ձևավորել** աղետների ռիսկի նվազեցման և կլիմայի փոփոխության հարմարվողականության (համայնքի համար առաջնային ու կենսական նշանակություն ունեցող) միջոցառումների առաջարկություններ և դրանց իրականացման պլաններ,

**2․4․3 ներառել** ընտրված առաջնային միջոցառումները համայնքի ԱՌԿ պլանում, հաշվի առնելով դրանց իրականացումը նաև համայնքի զարգացման հնգամյա ծրագրում,

**2․4․4 բարելավել** համայնքում իրականացվող ծրագրերի կառավարման և համակարգման կարողություններն ու արդյունավետությունը,

**2․4․5 ապահովել** առավել խոցելի խմբերի ներգրավվածությունը և հնարավոր աղետների հետևանքով առաջացած խնդիրները և դրանց առաջնահերթ լուծումներ տալու պայմանները,

**2․4․6 խթանել** համայնքի բնակչության ակտիվ մասնակցությունն ԱՌԿ գործընթացներում՝ նպաստելով ԱՌԿ ոլորտում բնակչության իրազեկվածության մակարդակի բարձրացմանը,

**2․4․7 ապահովել** նպաստավոր միջավայր և պայմաններ ընտրված միջոցառումների իրականացման նպատակով անհրաժեշտ ռեսուրսների բացահայտման, քարտեզագրման և կայուն ֆինանսական մեխանիզմների ստեղծման համար,

**2․4․8 նախատեսել** աղետների ռիսկի նվազեցման և կլիմայի փոփոխության հարմարվողականության ուղղությամբ ժամանակակից մոտեցումների և տեխնոլոգիաների կիրառման հնարավորությունները։

1. ԱԿՌԳ իրականացման ընթացակարգը։

Համայնքում ԱՌԿԳ իրականացման պատասխանատուն համայնքի ղեկավարն է, որը «Տեղական ինքնակառավարման մասին» ՀՀ օրենքի 35-րդ հոդվածի 29-րդ կետի պահանջների համաձայն․

**2․5․1** նախաձեռնում և ուղղորդում է ԱԿՌԳ ողջ գործընթացը,

**2․5․2** իր որոշմամբ (Հավելված 2) ձևավորում է ԱԿՌԳ համայնքային թիմ և հաստատում դրա հնարավորինս ներկայացուցչական անհատական կազմը՝ ներառելով ավագանու անդամներին, ոլորտային մասնագետներին, տեղական ՀԿ-ների և խոցելի խմբերի ներկայացուցիչներին, կամավորներին (երիտասարդների մասնակցությունը ցանկալի է)։

**2․5․3** նշանակում է ԱԿՌԳ գործընթացի իրականացման համակարգող,

**2․5․4** հաստատում է համայնքային թիմի անդամների գործառույթները (օրինակելի ձևերը բերված են Հավելվածներ 3-ում և 4-ում) և թիմի գործողությունների պլանը (Հավելված 5),

**2․5․5** ապահովում է ԱԿՌԳ համայնքային թիմի ուսուցումը (գործընթացի իրականացման սկզբունքների, ՏՄՌԿ մեթոդաբանության և վերջինիս կիրառման վերաբերյալ),

**2․5․6** երաշխավորում է ԱԿՌԳ աշխատանքների իրագործման համար անհրաժեշտ նյութատեխնիկական, տրանսպորտային և հաղորդակցության ապահովումը,

**2․5․7** համալրում է ԱԿՌԳ թիմը համապատասխան մասնագետներով (ըստ անհրաժեշտության),

**2․5․8** ներգրավում է խորհրդատվական ծառայություններ (ըստ անհրաժեշտության),

**2․5․9** ապահովում է ԱԿՌԳ թիմի համագործակցությունը ՀՀ ՆԳՆ փրկարար ծառայության մարզային վարչության և մարզպետարանի մասնագետների հետ,

**2․5․10** կազմակերպում է համայնքային լսումներ և քննարկումներ ԱԿՌԳ արդյունքների և աշխատանքների ավարտական հաշվետվության նախագծի վերաբերյալ,

**2․5․11** հաստատում է ԱԿՌԳ հաշվետվության նախագիծը (Հավելված 6) և ներկայացնում այն ավագանու վերջնական հաստատմանը,

**2․5․12** ապահովում է համայնքի իրազեկումն ԱԿՌԳ արդյունքների վերաբերյալ, ներառյալ աղետների ռիսկի նվազեցման և կլիմայի փոփոխության հարմարվողականության ուղղությամբ պլանավորված գործընթացները,

**2․5․13** հանձնարարում է համայնքային ԱՌԿ խորհրդին վերանայել (կամ մշակել, եթե առկա չէ) համայնքի ԱՌԿ պլանը, հենվելով ԱԿՌԳ արդյունքների վրա,

**2․5․14** երաշխավորում է ԱԿՌԳ արդյունքում ձևավորված առաջարկների ներառումը համայնքի զարգացման հնգամյա ծրագրում

Հավելված N2

ՀՀ կառավարության 2024 թվականի

--------------------------- N -Լ որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ……………………. ՀԱՄԱՅՆՔԻ ՂԵԿԱՎԱՐ**

**ՈՐՈՇՈՒՄ** (օրինակելի ձև)

**«…» /ամիս, ամսաթիվ, տարի/, N …….**

**ՀԱՄԱՅՆՔՈՒՄ ԱՂԵՏՆԵՐԻ ԵՎ ԿԼԻՄԱՅԱԿԱՆ ՌԻՍԿԵՐԻ ԳՆԱՀԱՏՄԱՆ ՀԱՄԱՅՆՔԱՅԻՆ ԹԻՄԻ ՍՏԵՂԾՄԱՆ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 35-րդ հոդվածի 29-րդ կետի պահանջներով, *որոշում եմ․*

1. ձևավորել ……….. համայնքի աղետների և կլիմայական ռիսկերի գնահատման (այսուհետ՝ ԱԿՌԳ) թիմ սույն որոշմանը կից հավելվածով հաստատված կազմով,
2. ԱԿՌԳ համայնքային թիմի կազմից նշանակել․

* ………………. ……………. – /պաշտոն/ ԱԿՌԳ թիմի համակարգող,
* ………………. ……………. – /պաշտոն/ ԱԿՌԳ թիմի համայնքի բնակչության հետ հարցումների իրականացման պատասխանատու,
* ………………. ……………. – /պաշտոն/ ԱԿՌԳ թիմի սխեմատիկ պատկերման և հարցումների պատասխանատու,
* ………………. ……………. – /պաշտոն/ ԱԿՌԳ թիմի թիրախային (ֆոկուս) խմբերի հետ հարցում իրականացնելու պատասխանատու,
* ………………. ……………. – /պաշտոն/ ԱԿՌԳ թիմի տվյալների վերլուծության պատասխանատու։

1. Հաստատել ………. համայնքի ԱԿՌԳ թիմի գործառնական պարտականությունները, գործողությունների պլանը և բյուջեն (համաձայն համապատասխան հավելվածների):
2. ԱԿՌԳ թիմի համակարգողը պատասխանատու է համայնքում ԱԿՌԳ գործընթացը պատշաճ մակարդակով կազմակերպելու, նախատեսված ժամկետներում իրականացնելու և հաշվետվությունը ներկայացնելու համար։
3. ԱԿՌԳ գործընթացի ավարտից հետո ԱԿՌԳ թիմի կողմից կազմված հաշվետվությունը, համապատասխան եզրակացությունից հետո, ներկայացնել համայնքի ավագանու հաստատմանը:

Որոշումն ուժի մեջ է մտնում ստորագրման պահից:

ՀԱՄԱՅՆՔԻ ՂԵԿԱՎԱՐ …………………

Հավելված N3

ՀՀ կառավարության 2024 թվականի

--------------------------- N -Լ որոշման

**Համայնքային Աղետների և կլիմայական ռիսկերի գնահատում** **թիմի տվյալների վերլուծաբանի գործառույթները** (օրինակելի ձև)

Համայնքային Աղետների և կլիմայական ռիսկերի գնահատում թիմի տվյալների վերլուծաբանն ԱԿՌԳ գործընթացի շրջանակում պատասխանատու է համայնքում թիմի կողմից հավաքագրված տվյալների մշակման և վերլուծության համար։ Նա իրականացնում է հետևյալ գործառույթները.

1) ԱՌԿԳ թիմի համակարգողի առաջնորդությամբ, տեսակավորում և ճշգրտում է թիմի կողմից հավաքագրված տվյալները։ Ապահովում է երկրորդային տվյալների լիարժեքությունը, լրացնելով տեղերում հավաքագրված տվյալների բացերը, մասնավորապես կապված ոլորտային գերատեսչությունների հետ,

1. իրականացնում է տվյալների վերլուծություն և համադրում, բացահայտում և գնահատում է համայնքին սպառնացող ռիսկերը,
2. արդյունքների վերաբերյալ կազմում է հաշվետվություն՝ անդրադառնալով բնակավայրերին բնորոշ առանձնահատկություններին,
3. ԱՌԿԳ թիմի համակարգողի համաձայնությամբ, համագործակցում է մարզային և տեղական պատասխանատուների հետ՝ աջակցելու համար տեղական թիմին տվյալների հետ կապված հարցերում,
4. ԱՌԿԳ թիմի համակարգողի ղեկավարությամբ՝ ամփոփում է իրականացված աշխատանքները, կազմում և տրամադրում է նախնական հաշվետվություն։

**Համայնքային Աղետների և կլիմայական ռիսկերի գնահատում թիմի տվյալների վերլուծաբանին ներկայացվող պահանջներ․**

* 25 տարին լրացած ՀՀ քաղաքացի,
* բարձրագույն կամ միջին մասնագիտական կրթություն,
* համակարգչային գիտելիքներ (MS ​​Word, Excel, համացանցից օգտվելու կարողություն),
* վերլուծական կարողություններ և համապատասխան աշխատանքային փորձ,
* քարտեզներից (open street, Google maps) օգտվելու կարողություն,
* դաշտային պայմաններում աշխատելու պատրաստակամություն,
* թիմային աշխատանքի փորձ և պատրաստակամություն,
* հաղորդակցման բարձր հմտություններ,
* ժամանակի արդյունավետ կառավարման կարողություն,
* հաշվետվություններ կազմելու փորձ,
* հայերենի գերազանց իմացություն (գրավոր և բանավոր)։

Հավելված N4

ՀՀ կառավարության 2024 թվականի

--------------------------- N -Լ որոշման

**Աղետների և կլիմայական ռիսկերի գնահատման համայնքային թիմի անդամի գործառույթները** (օրինակելի ձև)

Աղետների և կլիմայական ռիսկերի գնահատման համայնքային թիմի անդամնԱԿՌԳ գործընթացի շրջանակում պատասխանատու է համայնքի բնակավայրերում տվյալների հավաքագրման և դրանց ճշգրտման համար։ Թիմի անդամը պատասխանատու է թիմի կազմում բնակավայր առ բնակավայր տվյալների հավաքագրման, տեսակավորման, գրանցման և վերլուծաբանին փոխանցելու համար։

ԱՌԿԳ համայնքային թիմի անդանի գործառույթներն են․

1) համագործակցում է ԱՌԿԳ թիմի համակարգողի հետ տվյալների հավաքագրմանն առնչվող բոլոր հարցերով (ներառյալ տեխնիկական),

2) ապահովում է համայնքում և բնակավայրում առկա երկրորդային տվյալների հավաքագրումը, գրանցումը և ներկայացնում թիմի համակարգողին ու վերլուծաբանին՝ ըստ նախապես տրամադրված ձևաչափերի,

3) համագործակցում է վերլուծաբանի հետ տվյալների ճշգրտման հետ կապված հարցերում,

4) օժանդակում է ԱՌԿԳ թիմի համակարգողին՝ համայնքային հանդիպումներ անցկացնելու գործում և մասնակցում է հանդիպումներին։

**Տեղական թիմի անդամին ներկայացվող պահանջներ**

* 16 տարեկան և բարձր տարիքի համայնքի բնակիչ,
* առնվազն միջնակարգ կամ միջին մասնագիտական կրթություն,
* համակարգչային գիտելիքներ (MS Word, Excel, համացանցից օգտվելու կարողություն),
* քարտեզների և սխեմատիկ պատկերներից (open street, Google maps) օգտվելու կարողություն,
* դաշտային պայմաններում աշխատելու պատրաստակամություն,
* թիմում աշխատելու պատրաստակամություն,
* հաղորդակցվելու կարողություն,
* ժամանակի արդյունավետ կառավարման կարողություն։

Հավելված N5

ՀՀ կառավարության 2024 թվականի

--------------------------- N -Լ որոշման

**Աղետների և կլիմայական ռիսկերի գնահատման աշխատանքների իրականացման պլան** (օրինակելի ձև)

**Մարզ\_\_\_\_\_\_\_\_\_\_\_\_\_\_\_\_\_, համայնք\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **#** | **ԲՆԱԿԱՎԱՅՐ** | **ՀԵՌԱՎՈՐՈՒԹՅՈՒՆԸ ՀԱՄԱՅՆՔԱՅԻՆ ԿԵՆՏՐՈՆԻՑ (կմ)** | **ԱՄԻՍ\_\_\_\_\_** | | | | **ԱՄԻՍ\_\_\_\_\_** | | | |
| **Շաբաթ 1** | **Շաբաթ 2** | **Շաբաթ 3** | **Շաբաթ 4** | **Շաբաթ 5** | **Շաբաթ 6** | **Շաբաթ 7** | **Շաբաթ 8** |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

Հավելված N6

ՀՀ կառավարության 2024 թվականի

--------------------------- N -Լ որոշման

Հաստատված է

\_\_\_\_\_\_\_\_\_\_\_\_\_ համայնքի ավագանու

\_\_ \_\_\_\_\_\_\_\_\_\_ 202\_\_ թվականի

N \_\_\_\_\_\_ որոշմամբ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ \_\_\_\_\_\_\_\_\_\_\_ ՄԱՐԶԻ**

**\_\_\_\_\_\_\_\_\_\_ ԽՈՇՈՐԱՑՎԱԾ ՀԱՄԱՅՆՔԻ**

**ԱՂԵՏՆԵՐԻ ԵՎ ԿԼԻՄԱՅԱԿԱՆ ՌԻՍԿԵՐԻ ԳՆԱՀԱՏՄԱՆ**

**ՀԱՇՎԵՏՎՈՒԹՅՈՒՆ**

Տևողություն՝ \_\_\_\_\_\_\_\_\_\_\_\_ \_\_\_\_\_\_\_\_\_\_, 202\_\_թ.

Աշխատանքներնիրականացվել են \_\_\_\_\_\_\_\_\_\_ աղետների և կլիմայական ռիսկերի

գնահատման համայնքային թիմի կողմից, հետևյալ կազմով․

\_\_\_\_\_\_\_\_\_\_\_\_\_\_\_՝ թիմի համակարգող

Անդամներ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Աջակիցներ՝ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ՀԱՇՎԵՏՎՈՒԹՅԱՆ ԲՈՎԱՆԴԱԿՈՒԹՅՈՒՆ

1. Ներածություն
2. Համայնքի ներկայիս իրավիճակի համառոտ նկարագիր
3. Համայնքի սոցիալ-տնտեսական նկարագիր
4. \_\_\_\_\_\_\_\_\_\_\_ համայնքին սպառնացող վտանգավոր երևույթներ և կլիմայի փոփոխության համատեքստում արձանագրված զարգացման միտումներ
5. Համայնքի կարևոր ենթակառուցվածքների նկարագիր

1. Աշխատանքի համառոտ նկարագիր
2. Համայնքի խոցելիության և ռիսկերի գնահատման արդյունքներն ըստ բնակավայրերի և խոցելի ոլորտների և դրանց դիմակայմանն ուղղված հնարավոր լուծումների առաջարկներ
3. Համայնքի կողմից ընտրված առաջնահերթ լուծումներ
4. Եզրակացություններ
5. Հավելվածներ
6. Լուսանկարներ